05/05/2022 | Administración LocalMunicipal
A Laracha
Bases para a selección de 1 técnico/a de turismo 2022

Constitúe o obxecto das presentes bases a aprobación da convocatoria e a regulación do proceso selectivo, mediante o procedemento de concurso-oposición de méritos de 1 Técnico/a de Turismo dentro do PROGRAMA DP0029 dirixido a concellos e agrupacións de concellos de menos de 50.000 habitantes para financiar o gasto de persoal das oficinas de turismo durante o ano 2022, e entre eles está o Concello da Laracha (publicado no BOP de 28 de marzo do 2022). O obxecto da contratación é a realización de actividades relacionadas cos servizos mínimos previstos no artigo 25h. da Lei 7/1985, do 2 de abril, reguladora das bases do réxime local. Na providencia de inicio do expediente detállanse as necesidades urxentes e inaprazables que motivan o nomeamento temporal de acordo co artigo 15 do texto refundido da Lei do Estatuto dos Traballadores, aprobado por Real Decreto Lexislativo 2/2015, de 23 de outubro e artigo 11.3 do do Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, así como a modalidade de contratación. Descrición das actuacións a realizar: As funcións e tarefas a desempeñar serán as Información Turística na oficina de Información e Turismo de Caión – Laracha co fin de dar a coñecer a oferta turística do Concello e a súa contorna, (A Comarca.), segundo a memoria presentada para a solicitude da subvención a concellos e agrupacións de concellos da Coruña de menos de 50.000 habitantes para financiar gasto de persoal das oficinas de turismo ano 2022. Ademais corresponderalle a planificación das estratexias a seguir para dinamizar o turismo atraer maior fluxo de visitantes. Ademais de deseñar novos produtos turísticos e poñer en valor os recursos máis descoñecidos do termo municipal. Serán requisitos mínimos de tódolos aspirantes, de conformidade co previsto na base específica 2ª.- Obxecto específico do programa da convocatoria do programa da Deputación Provincial da Coruña (BOP nº. 18 do 27 de xaneiro de 2022): “estar en posesión de algún dos seguintes títulos: Técnico superior en Guía, Información e Asistencia Turística ou equivalente Técnico en Empresas e Actividades Turísticas ou equivalente Grao ou diplomatura en Turismo ou equivalente homologado Dobre grao en Ciencias Empresariais e Turismo Grao ou licenciatura en Historia da Arte Grao ou licenciatura en Humanidades Grao ou licenciatura en Xeografía e Ordenación do Territorio Grao ou licenciatura en Historia As contratacións de persoal que se financien ou xustifiquen a través desta convocatoria, sexan de mantemento ou de nova creación, deberán ter o grupo profesional A: persoal técnico: Técnico/a Medio/a, correspondente ao subgrupo de clasificación A2. Ademais, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do EBEP. b) Ter cumpridos dezaseis (16) anos de idade e non exceder a idade máxima de xubilación forzosa. c) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. d) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou Iniciación e perfeccionamento á lingua galega como mínimo. (Requisito que deberá acreditar coa presentación da copia do mesmo). Os presentes requisitos se entenderán referidos á data de expiración do prazo sinalado para a presentación de instancias. En Aplicación do Real Decreto-Ley 32-2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado laboral, a duración do contrato será de 6 meses, a xornada completa, en todo caso a data final non poderá supera o 31 de decembro. O contrato de traballo será de duración determinada por circunstancias da producción. A xornada laboral será a tempo completo, poderá ser a xornada partida, a quendas e coincidir en domingo e festivos, en todo caso o horario será o establecido polo responsable de persoal, coa autorización do alcalde-presidente. De acordo ao artigo 14 do Estatuto dos Traballadores (Real Decreto Legislativo 2/2015, de 23 de octubre, por el que se aprueba el texto refundido de la Ley del Estatuto de los Trabajadores establecese un período de proba de un mes. As retribucións estipuladas para este posto, son de 1494,44 euros/mes, brutos (incluído tódolos conceptos salariais e pagas extraordinarias). O sistema de selección: A selección do persoal realizarase de conformidade co previsto nas presentes bases polo sistema de concurso- oposición. A fase de concurso será previa á fase de oposición de acordo ao disposto no artigo 4. c) do RD 896/1991 e non terá carácter eliminatorio nin poderá terse en conta para superar as probas da fase de oposición, procedéndose á valoración dos méritos alegados polos aspirantes. O Tribunal cualificará, unha vez acreditados documentalmente, os seguintes méritos: Concurso (máximo 8 puntos) Non eliminatorio: * Cursos de especialización, en centros oficiais ou homologados, relacionados co sector turístico (ata un máximo de 2 puntos): - Master ou posgrao______________________ 1,00 puntos. - Cursos de 100 horas ou máis_____________ 0,30 puntos. - Cursos de 50 a 99 horas________________ 0,20 puntos. - Cursos de 25 a 49 horas________________ 0,10 puntos. * Outros méritos (máximo 6 puntos ): - Pola posesión do carné de Guía Turístico Especializado de Galicia _ 0,50 puntos máx. - Experiencia profesional (ata un máximo de 2,50 puntos): Por servizos prestados no mesmo posto de traballo ou similar: Técnico/a de turismo, Guía turístico/a, técnico/a de actividades turísticas, técnico/a en guía, información e asistencia turística, técnico/a de empresas e actividades turísticas ou posto similar, tanto entidades públicas como privadas. 0,10 (puntos/mes traballado). En caso de acreditación de períodos de traballo por días, un mes virá determinado pola acumulación de 30 días de traballo. - Coñecementos doutros idiomas, ata un máximo de 3 puntos. a) Nivel usuario básico.- Nivel A 1: 0,5 puntos Nivel A 2: 1 punto b) Nivel usuario independente.- Nivel B 1: 1,5 puntos; Nivel B 2: 2 puntos c) Nivel usuario competente.- Nivel C 1: 2,5 puntos; Nivel C 2: 3 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior. Os servizos prestados se acreditarán mediante certificación de vida laboral expedida pola Tesourería da Seguridade Social e contratos de traballo, ou certificación de servizos prestados emitida pola entidade pública competente, no que se indique o posto ocupado e a duración da prestación do servizo. A valoración do concurso publicarse na paxina web do Concello ( www.https://www.alaracha. gal) concedendo un prazo improrrogable de dous días para a presentación de reclamacións. Oposición ( máximo 30 puntos) Eliminatorio: Consistirá en responder un cuestionario tipo test de corenta (40) preguntas, relativas ao bloque de temas adxunto a estas bases no Anexo, correspondéndolle ao tribunal determinar o número de respostas correctas esixido para acadar a puntuación mínima Terá unha duración máxima de cincuenta (50) minutos. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. O Tribunal incluirá varias pregunta reserva. As preguntas reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. A puntuación deste primeiro exercicio será de 1 a 15 puntos, e será necesario acadar un mínimo de 7,5 puntos para superalo. As persoas non aprobadas resultarán eliminadas. Unha proba escrita, que poderá ser a resolución dun caso práctico ou o desenvolvemento dun tema dos adxuntos a estas bases no Anexo, a elección do tribunal. Esta proba terá unha duración máxima de 1 hora e será valorada cun máximo de 15 puntos. Para superar este exercicio será preciso acadar un mínimo de 7,5 puntos. Os aspirantes realizarán o exercicio identificados cun código alfanumérico aleatorio que coincide co que identifica unha ficha co seu nome, apelidos e D. N. I. que introducirán nun sobre pechado e que se identificará con ese mesmo código. En caso de non acreditar o coñecemento do idioma galego será preciso realizar unha proba de galego que consistirá nunha tradución en ambos os dous idiomas. Cualificación de apto/non apto. Terá carácter eliminatorio. Quedará exceptuado/a desta proba quen acredite estar en posesión do CELGA 4. Rematado o prazo de presentación de solicitudes, o Sr. Alcalde, mediante resolución no prazo de 10 días naturais aprobará a lista provisional de admitidos e excluídos, con indicación, se é o caso, das causas de exclusión e outorgarase un prazo improrrogable de 5 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da LRXAP. De non existir persoas excluídas, aprobarase con carácter definitivo a lista de persoas admitidas e será exposta na páxina web do Concello ( www.alaracha. gal), relacionándose os aspirantes excluídos coa indicación da causa de exclusión (no caso de non existir excluídos a lista provisional pasará a definitiva). Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Os membros do tribunal poderán nomear colaboradores do tribunal. Realizarase primeiro a fase de concurso, O tribunal publicará nos medios sinalados a acta dos resultados da fase de concurso así como a data, lugar e hora de realización da fase de oposición. A oposición ten carácter obrigatorio e eliminatorio e a non presentación será motivo de exclusión definitiva. A proba de galego será a última, de ser precisa a súa realización; esta proba será cualificada como apta ou non apta. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento. O tribunal emitirá acta final cos resultados acadados e coa proposta dos aspirantes. A puntuación definitiva estará determinada pola puntuación obtida no proceso de concurso-oposición. No suposto de empate nas puntuacións de dous ou máis aspirantes, estas resolveranse atendendo ás seguintes circunstancias: Maior puntuación na fase de oposición. De persistir, maior puntuación no fase de concurso no apartado de experiencia laboral e posteriormente no de formación. De continuar o empate resolverase por sorteo. No suposto de persistir o empate dirimirase polo criterio da orde alfabética por apelido, acudindo a tal efecto ao resultado do sorteo ao que se refire o Regulamento de Selección de persoal da Administración da Comunidade Autónoma de Galicia (DOG do 0.02.2022) para a OEP 2022, isto é, a letra “T”. As instancias solicitando participar no proceso selectivo se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de cinco días hábiles, contados a partir do día seguinte á publicación do anuncio da convocatoria no BOP. Publicarase igualmente na web municipal. As instancias, xunto coa documentación precisa (requisitos e méritos) tamén poderán remitirse na forma prevista no artigo 16 da Lei 39/2015 de 1 de outubro do Procedemento Administrativo Común, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir e-mail ao seguinte: rexistro@alaracha. gal, coa copia da solicitude debidamente rexistrada dentro do prazo de presentación. Xunto á instancia tamén se presentará a seguinte documentación: A fotocopia co DNI. A fotocopia do documento que acredita a titulación mínima esixida ou equivalente. A fotocopia do Celga 4 ou título equivalente (no seu caso). O xustificante do pagamento da taxa por dereito de exame que será de 22 euros que poderá ser efectuada en calquera das seguintes contas: ABANCA: ES20.2080.0079.9231.10000015 CAIXABANK: ES08.2100.4912.2122.00004416 BANCO SANTANDER: ES10.0238.8126.1606.60000173 *A relación de méritos acompañada dos xustificantes acreditativos destes. Só se terán en conta para o concurso os méritos debidamente acreditados, en todos os seus extremos, dentro do prazo de presentación de solicitudes; e non serán obxecto de toma en consideración, e valoración, os que se acheguen con posterioridade ao remate de dito prazo, que serán considerados como achega de nova de documentación fóra de prazo. Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). Na solicitude realizarase unha declaración responsable de que son certos os datos obrantes nela e, de ser necesario, se compromete a probar documentalmente tódolos datos que figuran nesta solicitude. No caso de detectarse falsidade documental, será motivo de exclusión do proceso.1.- O tribunal cualificador será designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido por RD Lexislativo 5/2015, Estatuto Básico do Empregado Público, é que se encargará de todo o proceso a partir do momento que se asinen as presentes bases. Os vocais deberán ter titulación igual ou superior á esixida para o acceso ás praza convocadas.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. Será posible o nomeamento dun colaborador, de ser preciso. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 de Lei 40/2015 de Réxime Xurídico do sector Público. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas, publicará no taboleiro de edictos da Corporación e na páxina web municipal, no mesmo día en que se acorde, a relación de puntuacións outorgadas e elevará á Alcaldía.5.- O alcalde, vista a proposta de selección do tribunal, procederá á adopción do decreto correspondente que resolverá a contratación. Para os efectos de percepción de asistencias, a Tribunal terá a categoría segunda (2.ª) das sinaladas no Real Decreto 462/2002, do 24 de maio, sobre indemnizacións por razón do servizo. A proposta del tribunal cualificador se elevará a Alcaldía - Presidencia, para a resolución do expediente de selección, mediante decreto, que será publicado no taboleiro de anuncios do Concello, podendo tamén publicarse na páxina web do concello e na sede electrónica. A persoa aspirante proposta presentará, no prazo de tres (3) días hábiles, contados dende que se faga público o resultado da selección, os documentos acreditativos de que reúne todos e cada un dos requisitos esixidos nas bases desta convocatoria: 1. Copia compulsada do título esixido nas presentes bases.2. Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas.3. Declaración xurada de non estar incurso en causa de incompatibilidade ou incapacidade.4. Certificado médico de non padecer enfermidade nin eiva física que impida o normal desenvolvemento das funcións correspondentes ao posto.5. Fotocopia da cartilla da S. S. 6. N.º de conta bancaria cos 20 díxitos. Se dentro do prazo indicado, salvo casos de forza maior, a persoa aspirante proposta non presentase a documentación ou non acreditase reunir os requisitos esixidos, non poderá ser nomeada e quedarán anuladas tódalas súas actuacións, sen prexuízo das responsabilidades en que incorrera por falsidade. A formalización do contrato laboral co aspirante seleccionado será competencia do Sr. Alcalde - Presidente; o/a aspirante deberá incorporarse ao seu posto de traballo no prazo máximo de cinco días, dende que sexa requirido para elo. Ao remate do proceso selectivo, elaborarase unha listaxe de reserva coas persoas aspirantes presentadas ao dito proceso por orde de puntuación obtida, que terá vixencia durante o período de contratación. Os chamamentos realizaranse por vía telefónica efectuándose, como mínimo, dúas chamadas. Coa finalidade de posibilitar a mellor tramitación do procedemento, os interesados son responsables de comunicarlle ao Concello calquera alteración do seu número de contacto. O empregado público que efectúe as chamadas fará constar mediante dilixencia a disposición do interesado a cubrir temporalmente a praza que corresponda. De non atender as chamadas, entenderase que o aspirante desiste de cubrir a praza. Os aspirantes que sendo requiridos para o seu nomeamento renuncien a el dúas veces seguidas ou non poidan ser chamados por causa non imputable á Administración, pasarán a ocupar a derradeira posición na bolsa de traballo para os efectos de novos nomeamentos. O mesmo proceso aplicarase a aquelas persoas que renuncien o desempeño do seu posto de traballo unha vez iniciada a prestación.10.ª.–Incidencias e réxime de recursos. En todo o non previsto nas presentes bases o tribunal quedará facultado para resolver e/ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso con pleno sometemento ás previsións normativas aplicables ao respecto, e con arranxo ao sentido e contido das propias bases. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo, que se poderá interpor no prazo de dous meses ante o Xulgado do Contencioso-Administrativo correspondente, ou a partir do día seguinte ao de publicación do anuncio no Boletín Oficial da Provincia (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). No non previsto nas bases será de aplicación a Lei 5/1997, do 22 de xullo, de Administración Local de Galicia, a Lei 7/1985, do 2 de abril, de Bases do Réxime Local; o Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, do 18 de abril; e o Texto Refundido da Lei do Estatuto dos Traballadores aprobado por Real Decreto Lexislativo 2/2015, do 23 de outubro, e no que non estea reservado á lexislación do Estado será de aplicación a Lei 2/2015, do 29 de abril, do emprego público de Galicia. D./D.ª ___________________________________________________________________________________, de _____ anos, con DNI _______________________ e domicilio en ___________________________________________________, n.º ____, piso ____, C. P. ___________, da localidade ________________________________, e teléfono _______________________, correo electrónico _______________________________________________________________________________________ I. Que desexo participar no proceso selectivo convocado polo Concello de A LARACHA PARA A SELECCIÓN DE 1 TÉCNICO/A DE TURISMO 2022. II. Que reúno todos os requisitos esixidos referidos á data de finalización do prazo sinalado para a presentación da solicitude nas bases de selección, que coñezo e acepto, e DECLARO RESPONSABLEMENTE que son certos os datos que figuran nesta instancia, e comprométome a xustificalos documentalmente cando sexa requirido para iso. Polo exposto, SOLICITO: 1.º Ser admitido no proceso para provisión temporal de 1 TÉCNICO/A DE TURISMO 2022., achegando para estes efectos a seguinte RELACION ORDEADA E FOLIADA de documentación: A Laracha, ____ de _______________ de 2022. (sinatura) Asdo. (nome e apelidos) D./D.ª _________________________________________________________, de _____ anos, con DNI __________________ DECLARA baixo xuramento: – Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. – Non estar incurso en causa de incapacidade ou incompatibilidade que determine a lexislación vixente. – Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. A Laracha, ____ de ______________ de 2022. (sinatura) Asdo. (nome e apelidos) SR. ALCALDE DO CONCELLO DE A LARACHA” 1 A efectos de cumprimentar a declaración de non padecer enfermidade ou defecto físico/psíquico, que impida o desempeño das funcións ou tarefas correspondentes á praza, unha vez seleccionados os aspirante poderán presentar un informe ou certificado médico que indique que non padece enfermidade nin defecto para ocupar o posto de traballo.1.- O Turismo. A Lei 7/2011 de turismo de Galicia. funcionamento dous centros de información turística. Fontes de información turística.2.- O guía de turismo. O Decreto 73/2015, de 7 de maio, pola que regula a profesión de guía de turismo de Galicia.3.- O termo municipal de A Laracha. Territorio, xeografía e historia, tradicións e bens municipais da Laracha.4. Os servizos e establecementos turísticos. Tipos. Réxime de prestación. Signos distintivos e publicidade. Prezos. Clasificación administrativa. Normativa sobre clasificación e ordenación de establecementos hostaleiros en Galicia.5.-Xeografía de Galicia. Principais destinos e produtos turísticos de Galicia.6.- Decreto 32/2015 por el que se regula a declaración de municipio turístico. Festas declaradas de interese turístico. Principais festas e eventos da provincia da Coruña.7.- Tipoloxía dá oferta turística na costa dá morte. Festas declaradas de interese turístico na Laracha.8.-A Constitución Española de 1978.9.- A Lei 39/2015 de 1 de outubro de procedemento Administrativo Común.10.- A Lei 7/1985 de 2 de abril de Bases do Réxime Local” A Laracha 29 de abril de 2022 O Alcalde, José Manuel López Varela